Kampvuurhappies - Goeie Huishouding
Tuis » Recipes » Nageregte » Kampvuurhappies
70 g gelatienpoeier
1 1/2 k witsuiker
1 k esdoringgegeurde stroop
1 e vanieljeekstrak
1/2 k versiersuiker
Gesmelte donker sjokolade
Hierdie donssagte lekkernye sal in jou mond smelt en jou na nog ’n happie laat smag:
Vul ’n staanmenger se bak met 1/2 k koue water; sprinkel 70 g gelatienpoeier oor.
Meng 1 1/2 k witsuiker, 1 k esdoringgegeurde stroop, 1/2 k water en 1/4 t sout in ’n 2 l-pot. Kook op medium-hoë hitte totdat dit 115 °C op ’n lekkergoedtermometer bereik (6 tot 13 minute). Verwyder van die hitte.
Skakel die menger op ’n lae spoed aan; giet die suikerstroop geleidelik by die gelatien. Meng dit dan op ’n hoë spoed vir 15 minute of totdat dit baie dik is. Meng 1 e vanieljeekstrak by.
Klits 1/2 k versiersuiker en 1/4 k mielieblom in ’n middelslagbak saam. Voer ’n 33 cm x 22 cm-bakpan met bakpapier uit; bestuif mildelik met van die mielieblommengsel. Skep die malvalekkermengsel in die voorbereide pan; versprei dit met ’n geoliede spatel. Bestuif die bokant met die orige mielieblommengsel; druk dit liggies met jou hande om dit tot in die hoeke te versprei. Laat staan vir 6 uur of tot ferm.
Trek die bakpapier van die malvalekkers af. Sny die lekkers met ’n sjefsmes of ’n kombuisskêr in 2,5 cmblokkies. Bêre in ’n lugdigte houer vir tot 1 maand. Die resep maak sowat 7 dosyn malvalekkers.
Steek suiglekkerstokkies in die tuisgemaakte malvalekkers, in blokkies gesny; doop in gesmelte donker sjokolade en besprinkel met fyngekapte veselbeskuitjies. Maak 7 dosyn.
Geur jou vonkelwyn met brandewyn